Saodatnoma
„Saodatnoma“ — Toshkent Davlat dorilfununi professori, jumhuriyatda xizmat koʻrsatgan oʻqituvchi Rahimjon Usmonovning asarlari toʻplami. Toʻplamni tarbiyashunoslik fanlari nomzodi, dotsent Soliy Hasanov tuzgan va nashrga tayyorlagan. Shuningdek, Soliy Hasanov hamda Oʻzbekiston xalq yozuvchisi Nazir Safarov asar kirish soʻzini yozgan. Kitob 1995-yilda Oʻqituvchi nashriyotida chop etilgan. Kitobga kiritilgan mavzular muallifning boshqa taʼlim-tarbiyaga oid asarlaridan tanlanib olingan. Toʻplamda asosan: mehr-muruvvat, diyonat, hamdardlik, sahiylik, doʻstlik, martdlik, halollik va shu kabi tarbiyaviy ahamiyatga ega mavzulardagi maqolalar bor. Asarni nashrga tayyorlashda quyidagi shaxslar ishtirok etgan: A. Ahmedov - tahririyat mudiri, Safo Ochil – muharrir, E. Nurmonov - badiiy muharrir, E. Vildanova – texnik muharrir, P. Aʼzamova, Z. Gʻulomova – musahhih. Kitob adadi – 15 000 nusxa.